חנן רובין

חנן (הנס) רוּבִּין (10 באוגוסט 1908 - 24 באוקטובר 1962) היה איש ציבור ישראלי שכיהן כחבר הכנסת מטעם מפ"ם.

חייו 
רובין נולד בברלין בירת גרמניה. בנעוריו היה פעיל בתנועה הציונית "תכלת לבן (בלאו וייס)". הוא למד לימודי משפטים באוניברסיטאות ברלין ופרייבורג והוסמך כדוקטור למשפטים. במהלך שנות לימודיו פעל רובין בהתאחדות איגודי הסטודנטים של גרמניה והיה פעיל במרכז אגודת קדימה. בשנת 1930 הוא הצטרף למפלגה הסוציאל-דמוקרטית של גרמניה וכעבור זמן עבר למפלגת הפועלים הסוציאליסטית (SAPD).

בשנת 1933 עלה רובין לארץ ישראל. תחילה עבד כפועל חקלאי, וכעבור שנה מעלייתו נבחר לוועד הפועל של הסתדרות העובדים הכללית. פעילותו הציבורית החלה בהיותו ממייסדי הליגה הסוציאליסטית וממנהיגי מפ"ם. עם קום המדינה נבחר מטעם המפלגה לכהן כחבר הכנסת. כהונתו נמשכה לאורך 13 שנים, עד לפטירתו, ובמהלך תקופה זו הוא כיהן כחבר ועדת חוקה, חוק ומשפט, ועדת הכספים וועדת העבודה. מהכנסת השלישית ואילך כיהן כסגן יושב ראש הכנסת.

בשנת 1952, במהלך ההפגנה נגד הסכם השילומים מגרמניה, נפגע רובין בראשו מאבן שהושלכה אל תוך אולם מליאת הכנסת. הוא נחבש, וחזר לדיון לאחר כמה דקות.

בתו יעלה נישאה לח"כ לשעבר אלעזר גרנות, אף הוא איש מפ"ם.

קישורים חיצוניים
 
 ד"ר חנן רובין, דבר, 25 באוקטובר 1962.

הערות שוליים

חברי בלאו וייס
חברי כנסת מטעם מפ"ם
פעילים ציונים בגרמניה
משפטנים ישראלים
אנשי העלייה החמישית
חברי אספות הנבחרים
פעילי ההסתדרות הכללית
חברי הכנסת השנייה
חברי הכנסת השלישית
חברי הכנסת הרביעית
חברי הכנסת החמישית
סגני יושב ראש הכנסת בכנסת השלישית
סגני יושב ראש הכנסת בכנסת החמישית
חברי כנסת שמתו במהלך כהונתם
ישראלים שנולדו ב-1908
ישראלים שנפטרו ב-1962
אישים הקבורים בבית הקברות קריית שאול